jkorsvik/nowiki_second_scrape_merged huggingface dataset:
Ullapool

Ullapool (skotsk gælisk: Ullapul) er en landsby og havn i nordlige Skottland. Den ligger i regionen Highland. Den er lokalisert rundt 70 km nordvest for Inverness i regionen Ross and Cromarty. Til tross for landsbyens beskjedne størrelse, er den den største bosetningene i mange mils omkrets, og en viktig havn og turistmål. Ved folketellingen i 2001 hadde Ullapool 1308 innbyggere, men det har vært en svak økning da befolkningen er beregnet til rundt 1500 innbyggere for 2020.Den nordatlantiske strømmen passerer Ullapool og modererer temperaturen. Noen få australdrakelilje (Cordyline australis), et tre i aspargesfamilien som kommer fra New Zealand, dyrkes i byen og blir ofte forvekslet med palmetrær. Byen ligger ved viken Loch Broom, på A835-veien fra Inverness. Ullapool-elven renner gjennom landsbyen. Ullapool er relativ en ny etablering og ble anlagt etter tegninger av Thomas Telford som en fiskerihavn i 1788. Havnen er fortsatt sentrum for byen. Det er fergeforbindelse fra Ullapool til Stornoway på Lewis og Harris i Ytre Hebridene.


== Historie ==

Stedsnavnet Ullapool er muligens avledet fra norrønt som «Ullgård» eller «Ullis gård».Ullapool ble grunnlagt i 1788 på østkysten av Loch Broom som en havn for fiske av sild av British Fisheries Society. Den ble designet av den skotske sivilingeniøren Thomas Telford (1757–1834). Før 1788 var byen bare en ubetydelig landsby med litt over 20 husstander. Havnen brukes som fiskehavn, yachthavn og fergehavn. Ferger seiler til Stornoway i Ytre Hebridene.
Landsbyen var historisk sett i Cromartyshire, et tradisjonelt grevskap som besto av mange adskilte enklaver spredt over det nordlige Ross-shire. Cromartyshire ble avskaffet og kombinert med omkringliggende Ross-shire i 1890.Mange av de sentrale oppdagelsene i viktoriansk tid som informerte konseptet om platetektonikk ble gjort i dette området. Det holdes fortsatt regelmessige internasjonale geologiske konferanser i Ullapool, som har blitt beskrevet som det beste geologiske berøringspunktet i Skottland.Det skotske parlamentet ga tillatelse i 1890-årene for en jernbane fra Ullapool med tilknytting til det viktigste jernbanenettet i Høylandet ved Garve, men ordningen ble forlatt på grunn av utilstrekkelige midler.


== Fergetjeneste ==

I 1970 stemte regionsrådet for Ross og Cromarty for å opprette en ny fergeterminal ved Ullapool til kostnad på £460.000 (tilsvarer £7.569.800 i 2021), 69 km fra Stornoway, og erstatte den ved Kyle of Lochalsh som er 114 km fra Stornoway. Fergeterminalen er knyttet til hovedveien A835 med A893. Ved terminalen driver fergeselskapet Caledonian MacBrayne en bilferge av typen roroskip til Stornoway på øya Lewis på Hebridene.


== Referanser ==


== Eksterne lenker ==
(en) Ullapool – kategori av bilder, video eller lyd på Commons 
Ullapool Tourist and Business Association official site
Ullapool Accommodation updated daily by the accommodation providers
Fort Augustus

Fort Augustus (Skotsk gælisk: Cill Chuimein) er en landsby (village) i Skottland. Den ligger i regionen Highland. 
Fort Augustus ligger i den sørvestlige enden av innsjøen Loch Ness. Den kaledonske kanal som går på tvers av Skottland fra Firth of Lorn og Fort William til Moray Firth og Inverness passerer Fort Augustus, og det er bygd store sluseanlegg der.
Landsbyen er oppkalt etter en befestning som ble bygget av general George Wade etter jakobittenes opprør i 1715. Fortet ble påbegynt i 1729 og sto ferdig i 1742, tidsnok til å bli erobret av jakobittene april 1745 før slaget ved Culloden. Fortet var oppkalt etter Prins William Augustus, sønn av kong Georg II.
Ved folketellingen i 2001 hadde Fort Augustus 508 innbyggere. I 2006 ble folketallet estimert til 570 innbyggere.


== Referanser ==


== Eksterne lenker ==
(en) Fort Augustus – kategori av bilder, video eller lyd på Commons
Osmania-universitetet

Osmania University er et statlig universitetssystem i India med campus i Hyderabad i delstaten Andhra Pradesh, India. Det ble opprettet i 1918 av datidens hersker av staten Hyderabad, Osman Ali Khan, og oppkalt etter ham. Osmania University er det tredje største universitetet i India. Særlig ingeniørstudiene nyter stor anseelse.
Fra starten foregikk undervisningen ved Osmania University på urdu. Det var det første universitetet i India som benyttet et indisk språk. Senere gikk det over til engelsk som undervisningsspråk.
Undervisningen baserer seg på både fjernundervisning (fra 2001) og direkteundervisning. Det er regionale studiesentra og colleger ulike steder i delstaten.
Fakultetene ved universitetet er:

Osmania University College of Engineering (1929)
Muffakham Jah College of Engineering & Technology (1980)
Osmania University College of Technology (1941)
Chaitanya Bharathi Institute of Technology (1979)
Vasavi College of Engineering (1981)
M.V.S.R College of Engineering (1981)
Deccan College of Engineering (1984)
Deccan School of Hospital Management (1998)
Avanthi engineering college, Guntapally
Methodist College of Engineering Technology, HyderabadVidere er det en del underlagte, men autonome skoler og fakulteter:

Nizam College
Osmania University College for Women
PG College, Saifabad
PG College, Secunderabad
District PG Colleges
A V College, Gaganmahal
Loyola Academy P.G and Degree College (autonomt), Alwal
Avanthi Degree College, Barkatpura
Bharatiya Vidya Bhavan's Vivekananda Degree College, SainikpuriStudiene gis i en rekke fag, opp til doktorgradsnivå. Studenttallet inklusive fjernundervisning er om lag 300 000, og det er ca. 5 000 vitenskapelig ansatte.
Tidligere statsminister P.V. Narasimha Rao har studert ved Osmania.


== Eksterne lenker ==
Osmania University – hjemmeside
Lea Sölkner

Lea Sölkner (født 24. desember 1958 i Tauplitz) er en tidligere østerriksk alpinist. Fra slutten av 1970-tallet til hun la opp i 1984 var hun blant de mest fremgangsrike alpinistene på Østerrikes landslag.
Karrierens høydepunkt kom under VM 1978 i Garmisch-Partenkirchen, der hun tok gull i slalåm. Hennes eneste seier i verdenscupen kom i januar 1979, der hun vant foran Claudia Giordani og Annemarie Moser-Pröll.
Hun var blant gullfavorittene foran utforrennet i OL 1984 i Sarajevo, men ble bare nummer 8.


== Referanser ==


== Eksterne lenker ==
(de) Lea Sölkner – Munzinger Sportsarchiv 
(en) Lea Sölkner – Olympics.com 
(en) Lea Sölkner – Olympic.org 
(en) Lea Sölkner – Olympedia 
(en) Lea Sölkner – Sports-Reference (OL-resultater – arkivert) 
(en) Lea Sölkner – FIS (alpint) 
(en) Lea Sölkner – ski-db.com
Skallefjorden

Skallefjorden er en liten fjord i Lillesand kommune, like sør for selve Lillesand. Den ligger i den østre delen av Blindleia, vest for Skauerøya og nordøst for Justøya. Fjorden har to innløp, Asperøysund og Dyttesund, som ligger på hver sin side av Asperøya. Fjorden strekker seg 2 kilometer nordvestover og inn Sangereidkilen, like sørvest for Lillesand. Ved Grønnaviga går Blindleia videre sørvestover på nordvestsiden av Justøya.


== Referanser ==
Kaldvellfjorden

Kaldvellfjorden er en liten fjord på grensen mellom kommunene Grimstad og Lillesand, like øst for selve Lillesand. Fjorden har innløp vest for Auesøya og strekker seg nordover til tettstedet Helldal, før den snur nordøstover. Den innerste delen av fjorden heter bare Kilen og er cirka en kilometer lang.Det spesielt smale innløpet til Kilen blir krysset av Svennevig bru som før var en del av Europavei 18 mellom Lillesand og Grimstad, veien heter nå fylkesvei 420. 
Totalt har Kaldvellfjorden en lengde på cirka 6 kilometer.


== Referanser ==
VM i kunstløp 1902

VM i kunstløp 1902. Det sjuende verdensmesterskapet i kunstløp ble arrangert i London i Storbritannia 13. februar 1902. Det var kun en konkurranse for menn, var det tenkt, men en av deltakerne var kvinne og ettersom det ikke var spesifisert at det kun var for menn fikk hun lov til å delta. Det var fire utøvere fra tre nasjoner som deltok. Ulrich Salchow fra Sverige ble verdensmestere i kunstløp for andre gang foran den kvinnelige deltakeren Madge Syers-Cave.


== Medaljer ==


== Resultat ==


== Medaljevinnerne ==
Bufjorden

Bufjorden er en liten fjord i Grimstad kommune mellom byene Grimstad og Lillesand. Fjorden har innløp nord for Bjorøya og strekker seg sørvestover på nordsiden av tettstedet Homborsund. Fjorden er cirka 5 km lang og har to små sidearmer som strekker seg nordover. Den lengste av disse er Strandfjorden som har en lengde på 2,5 km. Innerst i denne fjorden munner Reddalskanalen ut. Den andre heter Nørholmskilen og er cirka 1,5 km lang. Den innerste delen av Bufjorden heter Engekilen. Innløpet til Engekilen er spesielt smal, bare cirka 5 meter og sundet blir krysset av en liten bru langs fylkesvei 37.


== Referanser ==
Antirøkebevegelsen i det nasjonalsosialistiske Tyskland

Antirøkebevegelsen i det nasjonalsosialistiske Tyskland var den første større offentlige kampanjen mot bruk av tobakk i moderne historie. Bevegelser mot bruk av tobakk vokste frem i mange land ved begynnelsen av 1900-tallet men hadde liten suksess, bortsett fra i det nasjonalsosialistiske Tyskland hvor bevegelsen fikk statsstøtte etter nasjonalsosialistene kom til makten. Det var den mest effektfulle antirøkebevegelsen i verden på 1930-tallet og begynnelsen på 1940-tallet. Ledelsen i det tyske nasjonalsosialistiske partiet NSDAP fordømte røking og flere av dem kritiserte åpent bruk av tobakk. Forskning på tobakksbruk og dets helseeffekter blomstret under det nasjonalsosialistiske styret. Adolf Hitlers personlige negative holdning til tobakk og det nasjonalsosialistiske partiets familiepolitikk var blant de motiverende faktorene i bevegelsens motstand mot tobakk, og denne kampanjen ble assosiert både med antisemittisme og rasisme.
Strandfjorden

Strandfjorden er en liten fjordarm til Bufjorden i Grimstad kommune i Agder. Strandfjorden har innløp ved Nesvoll og strekker seg 2,5 kilometer nordover til Mollandskjær. Her munner Reddalskanalen ut. Reddalskanalen går mellom Strandfjorden og Landvikvannet, og videre opp i Reddalsvannet.


== Referanser ==
Madhepura (distrikt)

Madhepura (bihari: मधेपुरा जिला) er et distrikt i den indiske delstaten Bihar. Distriktets hovedstad er Madhepura. 


== Demografi ==
Ved folketellingen i 2011 var det 1 994 618 innbyggere i distriktet, mot 1 526 646 i 2001. Den urbane befolkningen utgjør 4,42 % av befolkningen.
Barn i alderen 0 til 6 år utgjorde 19,93 % i 2011 mot 21,64 % i 2001. Antallet jenter i den alderen per tusen gutter er 923 i 2011 mot 927 i 2001. 


== Referanser ==


== Eksterne lenker ==
Offisielt nettsted
Saharsa (distrikt)

Saharsa (bihari: सहरसा जिला) er et distrikt i den indiske delstaten Bihar. Distriktets hovedstad er Saharsa. 


== Demografi ==
Ved folketellingen i 2011 var det 1 897 102 innbyggere i distriktet, mot 1 508 182 i 2001. Den urbane befolkningen utgjør 8,18 % av befolkningen.
Barn i alderen 0 til 6 år utgjorde 19,90 % i 2011 mot 21,01 % i 2001. Antallet jenter i den alderen per tusen gutter er 928 i 2011 mot 912 i 2001. 


== Referanser ==


== Eksterne lenker ==
Offisielt nettsted 
(en) Saharsa district – kategori av bilder, video eller lyd på Commons
Darbhanga (distrikt)

Darbhanga (bihari: दरभंगा जिला) er et distrikt i den indiske delstaten Bihar. Distriktets hovedstad er Darbhanga. 


== Demografi ==
Ved folketellingen i 2011 var det 3 921 971 innbyggere i distriktet, mot 3 295 789 i 2001. Den urbane befolkningen utgjør 9,69 % av befolkningen.
Barn i alderen 0 til 6 år utgjorde 17,87 % i 2011 mot 20,09 % i 2001. Antallet jenter i den alderen per tusen gutter er 928 i 2011 mot 915 i 2001. 


== Referanser ==


== Eksterne lenker ==
Offisielt nettsted 
(en) Darbhanga district – kategori av bilder, video eller lyd på Commons
Muzaffarpur (distrikt)

Muzaffarpur (bihari: मुजफ्फरपुर जिला) er et distrikt i den indiske delstaten Bihar. Distriktets hovedstad er Muzaffarpur. 


== Demografi ==
Ved folketellingen i 2011 var det 4 778 610 innbyggere i distriktet, mot 3 746 714 i 2001. Den urbane befolkningen utgjør 9,83 % av befolkningen.
Barn i alderen 0 til 6 år utgjorde 17,11 % i 2011 mot 19,80 % i 2001. Antallet jenter i den alderen per tusen gutter er 917 i 2011 mot 928 i 2001. 


== Referanser ==


== Eksterne lenker ==
Offisielt nettsted 
(en) Muzaffarpur district – kategori av bilder, video eller lyd på Commons
Gopalganj (distrikt i Bihar)

Gopalganj (bihari: गोपालगंज जिला) er et distrikt i den indiske delstaten Bihar. Distriktets hovedstad er Gopalganj. 


== Demografi ==
Ved folketellingen i 2011 var det 2 558 037 innbyggere i distriktet, mot 2 152 638 i 2001. Den urbane befolkningen utgjør 6,32 % av befolkningen.
Barn i alderen 0 til 6 år utgjorde 17,08 % i 2011 mot 20,15 % i 2001. Antallet jenter i den alderen per tusen gutter er 945 i 2011 mot 964 i 2001. 


== Referanser ==


== Eksterne lenker ==
Offisielt nettsted
Indian School of Business

Indian School of Business  er et privat business-universitet i India med campus i Hyderabad i delstaten Andhra Pradesh, India. Universitetet er meget høyt rangert og tiltrekker seg studenter fra hele verden. Det ble opprettet i 2001 av 500 forretningsdrivende i eller fra India, i samarbeid med delstaten.
Undervisningen skjer i Hyderabad, og leder fram til MBA-graden. Studiene rangeres meget høyt av både Financial Times og andre universitetsrangeringer. Søsteruniversitetene er Kellogg School of Management i Illinois, Wharton School of the University of Pennsylvania, Melbourne Business School, Fuqua School of Business at Duke University i Nord-Carolina og London Business School.
Et eget Center for Executive Education  gir påbyggingsstudier for toppledere i indisk næringsliv.
Studiene gis i en rekke fag, opp til doktorgradsnivå. Studenttallet inklusive er om lag 1 500, hvorav 425 høyeregradsstudenter, og det er 30 faste og 100 gjestende vitenskapelig ansatte.
Tidligere statsminister P.V. Narasimha Rao har studert ved Osmania.


== Eksterne lenker ==
Indian School of Business – hjemmeside
ISB Arkivert 7. november 2010 hos Wayback Machine. – Virtuell tur på campus
Groosefjorden

Groosefjorden (også skrevet Grosfjorden og Groosfjorden) er en fjord i Grimstad kommune i Aust-Agder. Fjorden starter ved Håøya og Rivingen i sør og strekker seg nordøstover mellom Grimstad by og indre og ytre Maløya, før den fortsetter inn i Vikkilen. Inkludert Vikkilen har den en lengde på nesten 7 kilometer. Innløpet til Vikkilen er smalt og fra Biodden i Grimstad til Rønnes på østsiden er det bare cirka 140 meter. Selve Vikkilen er cirka 2,5 kilometer lang og ender opp ved Vik.


== Referanser ==
VM i kunstløp 1903

VM i kunstløp 1903. Det åttende verdensmesterskapet i kunstløp ble arrangert i St. Petersburg i Russland 20. og 21. februar 1903. Det var kun en konkurranse for menn og det var fem utøvere fra fire nasjoner som deltok. Ulrich Salchow fra Sverige tok sitt tredje strake verdensmesterskap i kunstløp.


== Medaljer ==


== Resultat ==
Gartafjorden

Gartafjorden er en fjord i Arendal kommune i Agder. Den ligger like nordøst for Tromøysundet øst for selve Arendal mellom fastlandet og Buøya.Fjorden har en lengde på omtrent to kilometer, og den sørlige delen ved Eydehavn blir kalt Heggedalsbukta og har utløp gjennom Bleksund til Tromøysundet. Delen av fjorden som ligger nord for Heggedalsbukta blir også kalt Breiviksfjorden.


== Referanser ==
Eikelandsfjorden (Arendal)

Eikelandsfjorden er en fjord i Arendal kommune. Den ligger mellom Tverrdalsøya i øst og fastlandet i vest og strekker seg 3,5 km nordover fra tettstedet og sundet Kilsund på Tverrdalsøya. Ved Øytangen på Tverrdalsøya munner Eikelandsfjorden ut i Oksefjorden, som fortsetter videre nordover mot Tvedestrandfjorden og Tvedestrand.


== Referanser ==
VM i kunstløp 1904

VM i kunstløp 1904. Det niende verdensmesterskapet i kunstløp ble arrangert i Berlin i Tyskland 23. og 24. februar 1904. Det var kun en konkurranse for menn og det var tre utøvere fra to nasjoner som deltok. Ulrich Salchow fra Sverige tok sitt fjerde strake verdensmesterskap i kunstløp.


== Medaljer ==


== Medaljevinnerne ==
EM på skøyter 1987, kvinner

EM på skøyter 1987, damer ble avholdt på IJsstadion Stadspark i Groningen, Nederland den 17. og 18. januar 1987 med 28 deltakere fra tolv nasjoner.
Østtyske Andrea Ehrig vant mesterskapet klart etter fire distanseseire foran nederlandske Yvonne van Gennip og østtyske Jacqueline Börner. Norge var representert ved Minna Nystedt som kom på 16.-plass i sammendraget og Edel Therese Høiseth (18.-plass).


== Medaljevinnere ==
SammenlagtmedaljerDistansemedaljer


== Sammenlagt ==


== Eksterne lenker ==
Resultatoversikt på SpeedSkatingStats.com en nl. EM på skøyter 1987 for damer
Vilgot Sjöman

Vilgot Sjöman (født 2. november 1924 i Stockholm, død 9. april 2006) var en svensk regissør og manusforfatter som døde i 2006 av hjerneblødning. Han rakk å regissere 23 filmer og to TV-serier i løpet av sin karrière.


== Biografi ==
Vilgot Sjömann ble mest kjent for sine filmer som av utlandet ble forbundet med Den svenske synden på 60-70-tallet. Dette var en tid da ungdomsopprør, venstreradikalisme og grensebrytning var i vinden, og filmene til Sjöman passer i likhet med noen av Bergmans filmer inn i denne tradisjonen. Denne filmtrenden på 60-70 tallet gikk ut på nettopp å bryte både moralske og seksuelle grenser, ved å utfordre samfunnets forestilling om ekteskap, kjønnsroller og etablerte ideer, eller ved å vise eksplisitt nakenhet og sex.
Sjömanns mest kjente filmer ble "Jag är nyfiken – gul" og oppfølgeren "Jag är nyfiken – blå", da disse både hadde et provoserende politisk syn (venstreradikalisme) og eksplisitt nakenhet/sex. Filmene fikk distribusjon flere steder i verden, og ble eksempelvis markedsført i USA som en del av nettopp "Den svenske synden". Filmene ble bannlyst flere steder i USA etter lanseringen der. Et tegn på den filmhistoriske viktigheten av disse filmene er de nylig utgitte DVD-utgavene på criterion-samlingen.
Foruten disse filmene lagde Sjöman en biografisk film om Alfred Nobel i 1995. Han var også teater-anmelder for avisene VI og Dagens nyheter og jobbet med alt fra Ingmar Bergman til Harry Schein og Jarl Kulle.
I 2003 startet Vilgot Sjöman og Claes Eriksson en rettslig kamp mot TV4 for å få lov til å vise sine filmer uten reklameavbrytelser. Saken ble tatt helt til høyesterett, og i 18. mars 2008, nesten to år etter at Sjöman var død, ble saken dømt i Sjöman og Erikssons favør.
Sjöman vant Guldbagge for beste regi på En handfull kärlek i 1974 og fikk filmen nominert til Gullbjørnen i Berlin.


== Filmografi ==
1958-Lek på regnbågen (filmmanus)
1962-Älskarinnan
1964-Klänningen
1964-491
1965-Negressen i skåpet (kortfilm)
1966-Syskonbädd 1782
1967-Jag är nyfiken – gul
1968-Jag är nyfiken – blå
1969-Ni ljuger
1969-Resa med far (kortfilm)
1970-Lyckliga skitar
1971-Troll
1972-Bröderna Karlsson
1972-Älskade Jeanette MacDonald! (kortfilm)
1974-En handfull kärlek
1975-Siesta Samba (filmmanus)
1975-Garaget
1975-Tabu
1979-Linus eller Tegelhusets hemlighet
1979-Brevet till Lotta (kortfilm)
1980-Lekhagen (kortfilm)
1981-Jag rodnar
1987-Malacca
1988-En pige kikker i et vindue
1988-Oskuld och sopor
1989-Fallgropen
1989-En ros till Ingemar (kortfilm)
1991-Självporträtt 92
1995-Alfred


== Priser og utmerkelser ==
Ingmar Bergman-prisen (2003)
Guldbagge for filmen En handfull kärlek (1974)
Tidningen VIs litteraturpris (1959)
Tidningen VIs litteraturpris (1955)
Svenska Dagbladets litteraturpris (1948)


== Referanser ==


== Eksterne lenker ==
(en) Vilgot Sjöman – kategori av bilder, video eller lyd på Commons 
(en) Vilgot Sjöman på Internet Movie Database 
(sv) Vilgot Sjöman i Svensk Filmdatabas 
(da) Vilgot Sjöman på Filmdatabasen 
(fr) Vilgot Sjöman på Allociné 
(en) Vilgot Sjöman på AllMovie 
(en) Vilgot Sjöman hos The Movie Database 
(sv) Sjöman hos Bergman
VM i kunstløp 1905

VM i kunstløp 1905. Det tiende verdensmesterskapet i kunstløp ble arrangert i Stockholm i Sverige 5. og 6. februar 1905. Det var kun en konkurranse for menn og det var fem utøvere fra tre nasjoner som deltok. Ulrich Salchow fra Sverige vant sitt femte strake verdensmesterskap i kunstløp.


== Medaljer ==


== Resultat ==
Indian Institute of Technology

Indian Institute of Technology  eller IIT Delhi er et statlig, teknisk universitet i India med campus i Delhi i delstaten Delhi, India. Det ble opprettet i 1961 som College of Engineering & Technology Delhi, og fikk IIT-status i 1963.
Dette lærestedet regnes som Indias fjerde beste teknologiske universitet i 2007.Undervisningen fokuserer på teknologifag, og universitetet regnes som et av de aller fremste tekniske og naturvirenskaplige læresteder i Asia. Det er sammensluttet faglig sett med søsterinstitusjoner i byene Bombay, Guwahati, Kanpur, Kharagpur, Chennai og Roorkee.
Det tilbys 700 studiekurs ved elleve forskningssentra, fjorten fakuletter og to avanserte forskningsbaserte skoler. Hovedcampus ligger like i nærheten av Jawaharlal Nehru University.
De to avanserte skolene er:

Bharti School of Telecommunication Technology and Management
Amar Nath & Shashi Khosla School of Information TechnologyDe elleve forskningssentrene er:

Centre for Applied Research in Electronics (CARE)
Centre for Atmospheric Sciences (CAS)
Centre for Biomedical Engineering (CBME)
Computer Services Centre (CSC)
Centre for Energy Studies (CES)
Educational Technology Services Centre (ETSC)
Industrial Tribology, Machine Dynamics & Maintenance Engineering (ITMMEC)
Instrument Design Development Centre (IDDC)
Centre for Polymer Science & Engineering (CPSE)
Centre for Rural Development & Technology (CRDT)
National Resource Centre for Value Education in Engineering (NRCVEE)Studiene gis opp til doktorgradsnivå. Studenttallet  er 3 983 og av disse er 1 718 høyere grads stdenter.


== Indian Institutes of Technology ==
Det er i alt tretten utdanningsinstitusjoner i India som har den offisielle og akkrediterte tittelen Indian Institute of Technology (IIT) og de navngis med bynavnet som suffiks. 
Disse er i dag:

Indian Institute of Technology Kharagpur (1950; IIT i 1951)
Indian Institute of Technology Mumbai (1958)
Indian Institute of Technology Chennai (1959)
Indian Institute of Technology Kanpur (1959)
Indian Institute of Technology Delhi (1961; IIT i 1963)
Indian Institute of Technology Guwahati (1994),
Indian Institute of Technology Roorkee (1847; IIT i 2001)Planlagte:

Indian Institute of Technology Bhubaneswar (2008)
Indian Institute of Technology Gandhinagar (2008)
Indian Institute of Technology Hyderabad (2008)
Indian Institute of Technology Patna (2008)
Indian Institute of Technology Punjab (2008)
Indian Institute of Technology Rajasthan (2008)IIT-ene ble opprettet etter uavhengigheten i 1947 for å fremme den økonomiske og teknologiske utviklingen i India, og studentene kalles populært for IITitans.


== Referanser ==


== Eksterne lenker ==
Offisielt nettsted 
(en) Indian Institutes of Technology – kategori av bilder, video eller lyd på Commons 
(en) Indian Institutes of Technology – galleri av bilder, video eller lyd på Commons
Attached at the Hip

«Attached at the Hip» er en tredje singlen av det amerikanske metallbandet CKY. Singlen ble gitt ut i 2003 og er den andre og siste fra CKYs andre album, Infiltrate•Destroy•Rebuild.


== Musikkvideo ==
Musikkvideoen ble produsert av Bam Margera, medlem av CKY Crew og bror til trommeslager Jess Margera, med noe ytterligere regi av Joseph Frantz.


== Spor ==
CD-single (2003)

«Attached at the Hip»


== Kilder ==
(en) Attached at the Hip på Discogs
Tverrdalsøya

Tverrdalsøya er en øy i Arendal kommune i Agder. Den ligger like nord for Flosterøya og var tidligere en del av Flosta kommune. Sør på øya ligger tettstedet Kilsund. 
Øya ligger mellom Eikelandsfjorden i vest og Oksefjorden i øst. Det høyeste punktet på øya er Bronheiene på 70 meter over havet.